b'\n_START_ARTICLE_\nAlgirdas Budrys\n_START_SECTION_\nBiografija\n_START_PARAGRAPH_\nBroliai dail\xc4\x97tyrininkai Romualdas ir Stasys Budriai._NEWLINE_Mok\xc4\x97si Baisogalos vidurin\xc4\x97je, Kauno Juozo Naujalio muzikos mokykloje, 1957\xe2\x80\x931963\xc2\xa0m. studijavo LSSR konservatorijoje (Juozo Jasenkos klas\xc4\x97je)._NEWLINE_Nuo 1963\xc2\xa0m. konservatorijos (dab. Lietuvos muzikos ir teatro akademija) d\xc4\x97stytojas. 1964\xe2\x80\x931968\xc2\xa0m. tobulinosi Leningrado konservatorijos aspirant\xc5\xabroje (pas Vladimir\xc4\x85 Krasavin\xc4\x85). 1970\xe2\x80\x931971\xc2\xa0m. sta\xc5\xbeavo Pary\xc5\xbeiuje (pas \xc5\xbdak\xc4\x85 Lanslo). 1972\xe2\x80\x931975\xc2\xa0m. Kairo nacionalin\xc4\x97s konservatorijos profesorius ekspertas._NEWLINE_1976\xe2\x80\x931986\xc2\xa0m. ir nuo 1994\xc2\xa0m. konservatorijos Pu\xc4\x8diam\xc5\xb3j\xc5\xb3 instrument\xc5\xb3 katedros ved\xc4\x97jas; 1980\xc2\xa0m. docentas, 1985\xc2\xa0m. profesorius. 1986\xe2\x80\x931988\xc2\xa0m. Lietuvos filharmonijos meno vadovas ir direktorius. Nuo 1992\xc2\xa0m. pu\xc4\x8diam\xc5\xb3j\xc5\xb3 orkestro \xe2\x80\x9eTrimitas\xe2\x80\x9c meno vadovas. Nuo 2011\xc2\xa0m. Vytauto Did\xc5\xbeiojo universiteto Muzikos akademijos profesorius, Instrumentin\xc4\x97s muzikos katedros ved\xc4\x97jas. Nuo 1984\xc2\xa0m. Tarptautin\xc4\x97s klarneto asociacijos narys._NEWLINE_Koncertuoja su instrumentiniais ansambliais ir kaip solistas. Gastroliavo Pranc\xc5\xabzijoje, Lenkijoje, Egipte, Vokietijoje, Suomijoje, \xc4\x8cekoslovakijoje, Anglijoje, JAV, SSRS. Paskelb\xc4\x97 teorini\xc5\xb3 ir metodini\xc5\xb3 straipsni\xc5\xb3. Tarp mokini\xc5\xb3\xc2\xa0\xe2\x80\x93 Petras Vy\xc5\xa1niauskas.'